Na temelju članka 86. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članaka 15. i 31. Statuta Općine Povljana („Službeni glasnik Zadarske županije“, broj 13/21), Općinsko vijeće Općine Povljana na svojoj 15. sjednici održanoj dana 28. lipnja 2023. godine, donosi

**ODLUKU**

**O IZRADI URBANISTIČKOG PLANA UREĐENJA**

**TURISTIČKE ZONE BAS (UPU 3)**

1. **OPĆE ODREDBE**

**Članak**

Donosi se Odluka o izradi Urbanističkog plana uređenja turističke zone „Bas“ (UPU 3) (u daljnjem tekstu: Plan).

1. **PRAVNA OSNOVA ZA IZRADU I DONOŠENJE PLANA**

**Članak**

1. Pravna osnova za izradu Plana su odredbe članaka 15., 79. i 80. Zakona o prostornom uređenju („Narodne novine" br. 153/13, 65/17, 114/18, 39/19 i 98/19).
2. Plana se izrađuju sukladno odredbama:
* Zakona o prostornom uređenju („Narodne novine" br. 153/13, 65/17, 114/18, 39/19 i 98/19),
* Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine" broj 106/98, 39/04, 45/04, 163/ 04 i 9/11),
* Prostornim planom Zadarske županije (Službeni glasnik Zadarske županije br. 02/01 06/04, 02/05, 17/06, 03/10, 15/14, 14/15, 05/23 i 06/23) i
* Prostornog plana Općine Povljana (Službeni glasnik Zadarske županije br. 10/03, 11/03, 14/05, 16/07, 01/09, 12/11, 05/15 i 17/16).
1. **RAZLOZI ZA IZRADU PLANA**

**Članak**

Izradom ovog Plana bit će dani prostorno-planski preduvjeti za izgradnju ugostiteljsko-turističke zone „Bas“ na način da će se definirati detaljni uvjeti uređenja i gradnje unutar obuhvata Plana, kao i svi potrebni uvjeti za planiranje i izgradnju prometnih površina i komunalne infrastrukture.

1. **OBUHVAT PLANA**

**Članak**

Obuhvat Plana odnosi se na cjelokupnu površinu ugostiteljsko-turističke namjene zone Bas koja iznosi 30 ha s pripadajućim obalnim područjem i morem.

1. **SAŽETA OCJENA STANJA U OBUHVATU PLANA**

**Članak**

Prostorni plan uređenja Općine Povljana utvrdio je zonu Bas kao izdvojeno građevinsko područje ugostiteljsko-turističke namjene izvan naselja Povljana i to kao neizgrađeni dio.

Zona je smještena sjeverozapadno od naselja Povljana. nalazi se neposredno uz obalnu liniju, neizgrađena je, uglavnom obrasla u makiju i nisko raslinje.

1. **CILJEVI I PROGRAMSKA POLAZIŠTA PLANA**

**Članak**

Osnovni cilj ovog Plana je definiranje uvjeta i načina uređenja i gradnje unutar izdvojene zone ugostiteljsko-turističke namjene izvan naselja te postizanje primjerene zaštite i svrhovitog, održivog i gospodarski učinkovitog korištenja. Planom će se dati mjere cjelovitog uređenja turističke zone „Bas“, a posebna pažnja bit će posvećena uklapanju u ambijentalne i krajobrazne specifičnosti predmetnog područja.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PLANA**

**Članak**

Za izradu Plana nije potrebno pribavljati posebne stručne podloge, s obzirom da se postupak izrade može provesti temeljem podataka, planskih smjernica i propisanih dokumenata, koja će dostaviti nadležna tijela i pravne osobe s javnim ovlastima iz svog djelokruga, a koje se tiču osnovnih razloga za pokretanje izrade Plana

1. **NAČIN PRIBAVLJANJA STRUČNIH RJEŠENJA PLANA**

**Članak**

Stručno rješenje Plana izradit će stručni izrađivač ovlašten u postupku prema Pravilniku o izdavanju suglasnosti za obavljanje stručnih poslova prostornog uređenja („Narodne novine" broj 136/15), u suradnji s nositeljem Općinom Povljana- Jedinstvenim upravnim odjelom Općine Povljana.

1. **POPIS JAVNOPRAVNIH TIJELA ODREĐENIH PROPISIMA KOJA DAJU ZAHTJEVE ZA IZRADU PROSTORNIH PLANOVA TE DRUGIH SUDIONIKA PROSTORA KOJI TREBAJU SUDJELOVATI U IZRADI PLANA**

**Članak**

Podaci, planske smjernice i dokumenti iz područja svog djelokruga za potrebe izrade Plana zatražit će se od sljedećih sudionika:

1. Ministarstvo prostornog uređenja, graditeljstva i državne imovine, Ulica Republike Austrije 14, 10000 Zagreb,
2. Zadarska županija, Zavod za prostorno uređenje Zadarske županije, Braće Vranjanina 11, Zadar
3. Zadarska županija, Upravni odjel za prostorno uređenje, zaštitu okoliša i komunalne poslove, Bana Josipa Jelačića 8, 23250 Pag,
4. Ministarstvo gospodarstva i održivog razvoja, Uprava za zaštitu prirode, Radnička cesta 80, Zagreb,
5. Ministarstvo kulture i medija, Runjaninova 2, Zagreb,
6. Konzervatorski odjel u Zadru, I. Smiljanića 3, 23000 Zadar
7. Ministarstvo unutarnjih poslova, PU Zadarska, Služba upravnih i inspekcijskih poslova, Zore Dalmatinske 1, Zadar,
8. Ministarstvo pomorstva, prometa i infrastrukture, Uprava pomorske i unutarnje plovidbe, brodarstva, luka i pomorskog dobra, Prisavlje 14, Zagreb,
9. Hrvatska regulatorna agencija za mrežne djelatnosti, Roberta Frangeša Mihanovića 9, Zagreb,
10. Hrvatske Vode, VGI Zrmanja–zadarsko Primorje, R. Katalinića Jeretova 5, Zadar,
11. Hrvatske Vode, Vodnogospodarski odjel za slivove Južnog Jadrana, Vukovarska 35, Split,
12. HEP ODS d.o.o., Elektra Zadar, Ulica Kralja Zvonimira 8, Zadar,
13. Lučka kapetanija Zadar, Liburnska Obala 8, Zadar,
14. Komunalno društvo Pag d.o.o., Braće Fabijanić 1, Pag,
15. Mjesni odbor Povljana.

**Članak**

1. Javnopravna tijela i drugi učesnici u izradi Plana pozvat će se sukladno odredbama Zakona da dostave svoje zahtjeve za izradu Plana. Ukoliko zahtjevi ne budu dostavljeni u roku, smatrat će se da zahtjeva nema.
2. U zahtjevima za Plana moraju se navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi. Ako to nije učinjeno, nositelj izrade takve zahtjeve nije dužan uzeti u obzir, ali je to dužan posebno obrazložiti.
3. Javnopravno tijelo ne može zahtjevima za izradu prostornog plana postavljati uvjete kojima bi se mijenjali ciljevi i/ili programska polazišta za izradu Plana određeni ovom Odlukom.
4. U skladu s člankom 90. Zakona o prostornom uređenju, javnopravna tijela iz članka 9. ove Odluke moraju dostaviti svoje zahtjeve koji nisu sadržani u informacijskom sustavu.
5. **ROK ZA IZRADU PROSTORNIH PLANOVA**

**Članak**

1. Rokovi za izradu pojedinih faza plana sukladni su odredbama Zakona o prostornom uređenju (NN 153/13, 65/17, 114/18, 39/19, 98/19), a utvrđuju se na sljedeći način:
* dostava zahtjeva za izradu od strane tijela i osoba određenih posebnim propisima: **15 dana** od zaprimanja Odluke s pozivom na dostavu zahtjeva,
* izrada nacrta prijedloga Plana: **30 dana** od dana dostave sve potrebne dokumentacije i zahtjeva za izradu plana stručnom izrađivaču,
* izrada prijedloga Plana za potrebe javne rasprave: **5 dana** od utvrđivanja istog od strane načelnika,
* trajanje javne rasprave: **30 dana**,
* priprema Izvješća o javnoj raspravi: **15 dana** od završetka javne rasprave,
* izrada nacrta konačnog prijedloga Plana: **15 dana** od usvajanja Izvješća o javnoj raspravi,
* izrada konačnog prijedloga Plana: **5 dana** od utvrđivanja istog od strane načelnika,
* dostava završnih elaborata Plana: **15 dana** od donošenja plana na Općinskom vijeću.
1. Rokovi iz stavka 1. ovog članka iz opravdanih razloga mogu se produljiti, uz suglasnost nositelja izrade i izrađivača.
2. **IZVOR FINANCIRANJA IZRADE PROSTORNIH PLANOVA**

**Članak**

Temeljem odredbi čl. 63. Zakona o prostornom uređenju, sredstva za izradu Plana osigurat će se iz drugih izvora.

1. **ZAVRŠNE ODREDBE**

**Članak**

Nadležno upravno tijelo nositelja izrade Plana obvezuje se da u roku od najmanje 8 dana od dana objave Odluke:

* sukladno članku 86. Zakona o prostornom uređenju dostavi Odluku Ministarstvu prostornoga uređenja, graditeljstva i državne imovine,
* sukladno članku 88. Zakona o prostornom uređenju obavijesti javnost o izradi Plana,
* javnopravnim tijelima iz članka 9. ove Odluke dostavi Odluku o izradi s pozivom da u roku od 15 dana dostave zahtjeve za izradu Plana.

**Članak**

Ova Odluka stupa na snagu osmog dana od dana objave u „Službenom glasniku Zadarske županije“.

KLASA:350-02/23-01/3

URBROJ:2198-25-01-1-23-1

Povljana, 28. lipnja 2023. godine

**OPĆINSKO VIJEĆE OPĆINA POVLJANA**

Predsjednik Općinskog vijeća

Nikola Škoda